‘जिये सिंध’ के प्रणेता गुलाम मुर्तजा सैयद ने कहा था –“पिछले चालीस वर्ष का इतिहास इस बात का गवाह है कि विभाजन ने किसी को फायदा नहीं पहुंचाया ! अगर आज भारत अपने मूल रूप में अखंडित होता तो न केवल वह दुनिया की सबसे बड़ी ताकत बनता बल्कि दुनिया में अमन चैन कायम करने में उसकी ख़ास भूमिका होती !” तभी तो पंडित दीनदयाल उपाध्याय ने कहा था –“ अखंड भारत, मात्र एक विचार न होकर विचार पूर्वक किया हुआ संकल्प है ! कुछ लोग विभाजन को पत्थर की रेखा मानते है ! उनका ऐसा दृष्टिकोण सर्वथा अनुचित है ! मन में मातृभूमि के प्रति उत्कृष्ट भक्ति न होने का ही वह परिचायक है ! ४ जून, १९४७ की प्रार्थना सभा में जब गांधी जी को स्मरण दिलाया गया कि बापू आपने कहा था –‘मातृभूमि के टुकड़े करने से पहले मेरे शरीर के टुकड़े करने होंगे’ ! गांधी का उत्तर था, “मैं तो उस समय जनमत को आवाज दे रहा था ! अब जब जनमत ही बदल गया तो में क्या कर सकता हूँ” !